Miss Universe 1958

Ang Miss Universe 1958 ay ang ikapitong edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong Hulyo 25, 1958.

Pagkatapos ng kompetisyon, kinoronahan ni Gladys Zender ng Peru si Luz Marina Zuluaga ng Kolombya bilang Miss Universe 1958. Ito ang kauna-unahang tagumpay ng Kolombya sa kasaysayan ng kompetisyon. Nagtapos bilang first runner-up si Adalgisa Colombo ng Brasil, habang nagtapos bilang second runner-up si Geri Hoo ng Hawaii.

Mga kandidata mula sa 36 na mga bansa at teritoryo ang lumahok sa kompetisyong ito. Pinangunahan ni Byron Palmer ang kompetisyon.

Kasaysayan

Pagpili ng mga kalahok 
Ang mga kalahok mula sa 36 bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa  matapos na mapatalsik ang orihinal na nanalo.

Mga pagpalit 
Iniluklok ang first runner-up ng Señorita Colombia 1957 na si Luz Marina Zuluaga bilang kandidata ng Kolombya sa Miss Universe matapos tanggalan ng titulo si Señorita Colombia 1957 Doris Inés Gil dahil ito ay nagpakasal. Dapat sanang kakatawan sa bansang Inglatera si June Cooper. Gayunpaman, napatalsik si Cooper sa kanyang titulo matapos na matuklasan na hindi siya nakaabot sa minimum age requirement. Dahil sa pagpapatalsik kay Cooper, naganap ang isang pang kompetisyon upang piliin ang bagong kinatawan ng Inglatera sa Miss Universe. Nanalo si Wendy Peters sa kompetisyong ito, ngunit, napatalsik rin si Peters sa kanyang titulo matapos na matuklasan na siya ay kasal na pero hiwalay na sa asawa. Dahil dito, iniluklok si Dorothy Hazeldine bilang kinatawan ng Inglatera.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang Kolombya, Polonya, at Suriname, at bumalik ang Australya, British Guiana, Dinamarka, Estados Unidos, Kanlurang Indies, Noruwega, Olanda, Singapura, at Tsile. Huling sumali noong 1953 ang Dinamarka, noong 1954 ang Australya at Singapura, noong 1955 ang Noruwega at Kanlurang Indies, at noong 1956 ang British Guiana, Estados Unidos, Olanda, at Tsile. Hindi sumali ang mga bansang Austrya, Ceylon, Kosta Rika, Lupangyelo, Martinika, Moroko, Pilipinas, Porto Riko, at Turkiya sa edisyong ito. Hindi sumali si Hanni Ehrenstrasser ng Austrya dahil nanalo na ito sa ibang kompetisyong internasyonal. Hindi sumali si Eugenia Valverde ng Kosta Rika dahil hindi siya nakaabot sa minimum age requirement. Bagama't hindi pinayagang sumali sa kompetisyon, pinayagan pa rin si Valverde na lumahok sa mga programa nang hindi binibigyan ng iskor. Hindi sumali si Carmen Remedios Tuason ng Pilipinas dahil sa pagtutol ng kanyang pamilya. Hindi sumali ang Ceylon, Lupangyelo, Martinika, Moroko, Porto Riko, at Turkiya matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Mga resulta

Mga pagkakalagay

Mga espesyal na parangal

Mga kandidata 

35 kandidata ang lumahok para sa titulo.

Mga tala

Mga sanggunian

Panlabas na kawing